وەزارەتی خوێندنی باڵا – زانکۆی ڕاپەرین ــ بەڕێوەبەرایەتی بەشەناوخۆییەکان

بەڵێننامەی پابەندبوونی بە یاسا و ڕێنماییەکانی مانەوە لە بەشەناوخۆییەکان،

لە گەڵ دەستەبەری بەخێوکەری خوێندکار: ساڵی خوێندنی {٢٠١٩ - ٢٠٢٠}.


**من خوێندکار ................................................ لە کۆلیژی ................................ بەشی .......................... قۆناغی( ) کە نیشتەجێم لە بەشەناوییەکان، بەڵێن دەدەم پابەندبم بە سەرجەم ئەم ڕێنماییانەی خوارەوە و تەواوی پەیڕەوی تایبەت بە بەشەناوخۆییەکان بە پێچەوانەوە ملکەچ دەبم بۆ هەموو سزایەکی یاسایی و کارگێڕی، تا ڕادەی گەیشتن بە دوورخستنەوە و بێبەش بوون لە بەشەناوخۆییەکان.**

مادەی (١):- ئەوەی لەسەر خوێندکارە پابەند بێت پێیەوەی:-

1. گوێڕایەڵی تەواوی یاسا و ڕێنماییەکانی زانکۆی ڕاپەڕین.
2. ڕێزگردن لە ئاداب و نەریتە گشتیەکانی کۆمەڵگا.
3. خوڕەوشتی جوان و سیفاتی باش و بەرز بێت.
4. گوێڕایەڵی بۆ سەرپەرشتیار و ستافی کارگێڕی وە جێبەجێکردنی هەر کارێک کە ئاراستەی دەکەن لە چوارچێوەی یاسا و ڕێنماییەکاندا.
5. پابەند بوون بە پاکوخاوێن ڕاگرتنی ژوور و ڕاڕەوەکان و چێشتخانە و هەموو شوێنەکانی تری بەشەناوخۆییەکان.
6. پابەند بوون بەکاتەکانی هاتنە ژوورەوە و چونەدەرەوە لە بەشەناوخۆییەکان.
7. خوێندکار خۆی بەرپرسیارە لە پاراستنی کەلوپەلەکانی تایبەت بە خۆیی، ئیدارە بەرپرس نیە لە ونبون و نەمان و لەناوچونیان.
8. کاتێک سەرپەرشتیاری بەش خوێندکارێک لە شوێنێکەوە دەگوازێتەوە بۆ شێنێکی تر بۆ بەرژەوەندی گشتی، لە هەر کاتێکدابێت،پێویستە خوێندکار پابەند بێت پێیەوەو بڕیارەکە جێبەجێ بکات.
9. کاتێک خوێندکاران دەچنە گەشتی زانکۆیی، پێویستە ڕۆژێک پێش گەشتەکە بە نوسراوێکی فەرمی بەشەناوخۆییەکان ئاگادار بکەنەوەو ئاماژە بە ناوی ئەو خوێندکارانە بکەن کە لە گەشتەکە بەشدارن و نیشتەجێی بەشەناوخۆییەکانن لەگەڵ ئاماژە بە ناوی ئەو مامۆستایەی سەر پەرشتی گەشتە دەکات بۆ ئەوەی لە کاتی درەنگ گەڕانەوەیان هاوکاری بکرێن.
10. پێویستە لەسەر خوێندکار لەکاتی دابەزین بۆ ماڵەوە لەکاتی پشوەکانی هەفتەو پشووە فەرمیەکاندا ناوی خۆی لە ئیدارەی هۆبە تۆمار بکات لەگەڵ دیاریکردنی کاتی ڕۆیشتن و هاتنەوەی. بە پێچوانەوە ناوی بە (غیاب) تۆمار دەکرێت، لێپێچینەوەی لەگەڵ دەکرێت.

مادەی (٢):- ئەو کارانەی کە لە خوێندکار یاساغە (قەدەغەیە):-

1. بەکار نەهێنانی ئامێرە دەنگیەکان لە شوێنی نوستن و خوێندنەوە و پشودان و ئەنجام نەدانی کۆڕ و کۆبوونەوە لە شوێنانە.
2. خوێندکار نابێت هیج کەسێک لە میوان و کەسانی تر بێنێتە ناو بەشناوخۆییەکان بەبێ ئاگاداری ئیدارەی بەشەناوخۆییەکان.
3. هاتوچۆ بۆ ناو بەشەناوخۆیی لە پەیژەکانی سەلامەتی و پەرژین (سیاج) وە هەر ڕێگایەکی تر قەدەغیە جگە لە دەرگای سەرەکی و پرسگە.
4. خوێندکار نابێت کارێک بکات ببێتە هۆکاری زیانگەیاندن باکەلوپەلی(ممتلکات)ی بەشەناوخۆییەکان.
5. بەکار نەهێنانی ئامێری کارەبایی ڕاکێشانی تەزووی بەرز (سحب عالی)، وەک سۆپا و هیتەر بە هەموو جۆرەکانیەوە.
6. نەبردنە ژوورەوە و بەکارنەهێنانی قەدەغەکراوەکان، وەک: {خواردنەوە گازیە سەرخۆشکەرەکان و ماددە بێهۆشکەرەکان بە هەموو شێوەکانیەوە، وە نەهێنان و بەکارنەهێنانی دۆمینەو طاوڵەو وەرەقەی قومار ...هتر}.
7. کێشانی جگەرە لە ژوور و شوێنی کۆبوونەوە و خوێندنەوە و شوێنە گشتیەکان قەدەغەیە.
8. نەهێنانی چەک بە مۆڵەت و بێ مۆڵەت وە ئامێرە بریندارکەرەکانی تر بۆ بەشەناوخۆییەکان وە هەر شتێکی تر کە لەگەڵ پەیڕەوی بەشەناوخۆییەکان و دابوونەیتی کۆمەڵگا نەگونجێ لە کتێب و (CD)و گۆڤاری نەشیاو.
9. مانەوەی لە دەرەوەی بەشەناوخۆیی ڕێگە پێنەدراوە بەبێ ئاگاداری ئیدارەی بەش و ئاگادارکردنەوەی پێشوەختی بەخێوکەری خوێندکار.
10. خوێندکار نابێت هیچ زانیاریەکی نادروست بدات بەستافی کارگێری بەشەناوخۆییەکان، یان زانیاری هەڵە بدات بە لایەنی پەیوەندیدا و لایەنی تر لەسەر بەشەناوخۆییەکان.
11. دورکەوتنەوە لە هەر هەڵسوکەوت و ڕەفتارێک کە ببێتە هۆی لەکەدارکردنی ناو و ناوبانگی زانکۆ و بەشەناوخۆییەکان.
12. ڕادەستکردنەوەی ئەو کەلوپەلانەی کە لە ئەستۆی خوێندکاردان پێش جێهشتنی بەشەناوخۆییەکان بەو شێوەیەی وەریگرتوون.
13. پاپەند بوون بەو ئاگاداری و ڕێنماییانەی کە بەردەوام دەردەچن لە پێناو بەرژەوەندی گشتی لە چوارچێوەی یاساو ڕێنماییە کار پێکراوەکاندا کە لە تابلۆی ئاگاداریەکاندا هەڵدەواسرێن.

**** مادەی (٣):- *سزاکانی خوێندکار:-*

*یەکەم: سزای دەرکردن لە بەشەناوخۆییەکان (فصل):*

1. *ئەگەر کارێکی ئەنجامدا لەگەڵ دابونەریت و خوڕەوشتی گۆمەڵگای ئێمەدا نەگونجێت، یان بێڕێزی کردن بە پیرۆزییەکانی کۆمەڵگا، یان هەڵسان بە ئاژاوەنانەوە و شەڕ لەناو بەشی ناوخۆیی و تێکدانی ئارامی، یان دزیکردن.*
2. *هێنان و بەکارهێنانی قەدەغەکراوەکان (مادەی هۆشبەر و کحولییەکان و نێرگەلە و چەک و تەقەمەنی .....هەتا دوایی ).*
3. *دانی زانیاری نادروست و هەڵە بە بەشەناوخۆییەکان لە بەڵگەنامە و زانیاریکان لە کاتی وەرگرتنی بەشەناوخۆیی یان دانی زانیاری هەڵە لەسەر بەشەناوخۆییەکان بە لایەنی تر.*
4. *دەستدرێژیکردن و نواندنی ڕەفتاری نەشیاو بەرامبەر سەرپەرشتیارو فەرمانبەر و پۆلیس و گشت کارمەندانی بەشی ناوخۆیی.*
5. *ئەگەر خوێندکار بە هەر هۆکارێک لە زانکۆ دوورخرایەوە، لە بەشەناوخۆییەکانیش دوردەخرێتەوە.*
6. *لەبەر ئەوەی بەشەناوخۆییەکان بەشێکن لە حەرەمی زانکۆ، یاسای ڕێکاری خوێندکاران لەسەر بەشەناوخۆییەکانیش جێبەجێ دەبێت.*
7. *سازدانی کۆڕ و کۆبوونەوەی سیاسی و بلاوکردنەوەی گیانی تەیافەگەری و ناوچەگەری، یان هاندانی خوێندکاران لە بایکۆتی خوێندن یان هاندانی خوێندکاران دژی یاساو ڕێنماییەکانی بەشەناوخۆییەکان و زانکۆ یان کەمکردنەوەی گرنگی بایەخدانی خوێندن.*
8. *ئەگەر سێ جار سزا درا بە ئاگاداری (‌‌إنذار) یان سێ جار غرامەکرا بەهۆی سەرپێچی.*
9. *هاتنە ژوورەوەی خوێندکار ، یان کارئاسانیکردن بۆ هاتنە ژوورەوەی هەرکرسێک تر لەسەر پەرژین(سیاج) یان هەر ڕێگایەکی تر جگە لە دەرگای سەرەکی و لە کاتە ڕێپێدراوەکان.یان کەسێکی بەبێ ئاگاداری و ڕەزامەندی ئیدارەی بەشەناوخۆییەکان هێنایە ناو بەشەناوخۆییەکان و هێشتیەوە و داڵدەیدا.*

*دووەم: سزای پێبژاردن (غرامە).*

1. *ئەگەر خوێندکار زیانی گەیاند بە کەلوپەلی بەشەناوخۆییەکان لە ژوورو ڕارەو مەدبەخ و گشت شوێنەکانی تر.*
2. *گواستنەوە و گۆرینی دەرگاو کەلوپەلی ژوور و بەشەکەی، وە داکوتانی بزمار و نوسین لەسەر دیوار.*
3. *گوێنەدان بە پاکوخاوێنی ژورو چێشتخانەو تەوالێت و گەرماو و گشت شوێنەکانی تری بەشناوخۆیی.*

*سێیەم: سزای ئاگادار کردنەوە (إنذار).*

1. *پابەند نەبوونی خوێندکار بە کاتەکانی دیاری کراو بۆ گەڕانەوە و چونەدەرەوە لە بەشەناوخۆییەکان.*
2. *ئەگەر خوێندکار ئەو کەلوپەلانەی بەکارهێنا، کە زیان بە بەشی ناوخۆیی دەگەیەنن، یان کارەبا زیاد سەرف دەکەن، وە پابەند نەبوونی بەو خاڵانەی لە مادەی یەک و مادەی دوودا هاتوون، دوای سزای سەنج ڕاکێشان بە سزای ئاگادارکردنەوە(إنزار) سزا دەدرێت.*

***خوێندکاری خۆشەویست پەیڕەوکردنی ئەم یاسا و ڕێنماییانە لە پێناو کەشێکی ئارامە بۆ تۆ و بەرز ڕاگرتنی کەسایەتی و لەکەدار نەبوونی ناسنامەی تۆی شایستە بە خوێندکاری زانکۆ و ئەو ناوەندە ئەکادیمیەی کە دواتر بڕوانامەت پێدەدات. کەواتە تۆش هاوکار و هاو ئاهەنگ بە لەگەڵماندا. پابەند بوونت نیشانەی ڕاستگۆیتە بە بەڵێندان !!!!!***

*دەستەبەری بەخێوکەری خوێندکار لە دڵنیایی دان بە پابەند بوونی خوێندکار:*

من وەک بەخێوکەری خوێندکار بەرپرسیارێتی خوێندکاری ناوبراو هەڵدەگرم لە بەرامبەر هەر سەرپێچییەک کە بیکات بە پێی ئەو ڕێنماییانەی لەسەرەوە هاتوون لێی ئاگادارم و لە خوارەوە واژۆم کرد!!

**……………………………………………………………………………………………………………………………………………………………………………………………………………MMMMMMMMMMMMMMMMMMMMMMMMMMMMMMMMMMMMMMMMMM**

**ژمارەی مۆبایلی خوێندکار:**

**ئیمەیڵ:**

**( )**

**واژۆ:**

**ناوی سیانی بەخێوکەر:**

**ژمارەی مۆبایل:**

**ئیمەیڵی بەخێوکەر، کە نەیبوو ئی هەر ئەندامێکی تری خێزانەکەیان:**

**( )**

**واژۆ**

پرێنت